Fjernsyn i Belgia

Fjernsyn i Belgia er for det meste delt opp mellom de ulike språkene som brukes i Belgia. Det finnes tre statlige medieselskap, hvorav to av disse produserer og sender fjernsyn. Dette er Vlaamse Radio- en Televisieomroep i Flandern og Radio télévision belge de la communauté française i Vallonia. Dessuten er RTL Television, Vlaamse Televisie Maatschappij og ProSiebenSat.1 Media (SBS Broadcasting Group) store kommersielle aktører på det belgiske fjernsynsmarkedet.